
DR 31.10.2011 115 

 
 Dato' Sri Ahmad Shabery Cheek: Sebentar lagi. 

 Datuk Haji Mohamad bin Haji Aziz [Sri Gading]: Tuan Yang di-Pertua, 
sebagai orang yang menunggu di Dewan yang mulia ini kalau Yang Berhormat Menteri 
boleh melayan saya kerana... 

 Dato' Sri Ahmad Shabery Cheek: Yang Berhormat Sri Gading, insya-Allah. 

 Tuan Yang di-Pertua: Yang Berhormat Sri Gading itu yang disebut oleh 
Menteri tadi.  

 Dato' Sri Ahmad Shabery Cheek: Insya-Allah. 

 Tuan Yang di-Pertua: Dia akan beri laluan pada Yang Berhormat Sri Gading. 
Dia kata dia akan jawab kepada persoalan ataupun soalan-soalan yang menyoal itu 
ada dalam Dewan, yang lain secara bertulis. Yang Berhormat Sri Gading itu akan 
dilayan, insya-Allah. Sila Yang Berhormat Menteri teruskan. 

 Dato' Sri Ahmad Shabery Cheek: Yang Berhormat Lenggong juga hadir 
sekarang.  

■2010 

 Tuan Yang di-Pertua, terima kasih kepada Yang Berhormat Ledang, Yang 
Berhormat Bakri dan juga Yang Berhormat Lenggong dan Yang Berhormat Silam yang 
hadir. Saya terus kepada Yang Berhormat Bakri yang secara straight forward, Yang 
Berhormat Pendang juga hadir. Semua sudah hadir sekarang.  

 Terima kasih kepada keprihatinan Yang Berhormat Bakri tentang soal kolam 
renang di Muar. Pihak kami telah menerima tentang permohonan daripada pihak yang 
berkuasa di Muar. Sebenarnya bukan sahaja Muar yang memohon, tetapi banyak lagi 
kerajaan negeri dan juga kerajaan tempatan yang memohon daripada pihak 
Kementerian Belia dan Sukan untuk membantu mereka membaiki kemudahan-
kemudahan sukan, baik kolam renang, stadium, mini stadium, padang bola dan 
sebagainya. Semua ini kita bawa kepada EPU dan EPU akan menimbangkan perkara 
ini untuk dimasukkan di dalam rolling plan keseluruhannya bagi Rancangan Malaysia 
yang Kesepuluh ini. Jadi, insya-Allah kita akan berusaha. 

 Sebenarnya Yang Berhormat Timbalan Menteri daripada Muar antara yang 
paling kuat berusaha tetapi beliau bukanlah bersifat pentingkan semestinya Muar 
dahulu. Banyak lagi perkara yang hendak dibuat. Kalau kita lihat di dalam 
pembentangan bajet baru-baru ini, penekanan juga diberikan kepada membantu 
pembinaan infrastruktur sukan di kawasan luar bandar dan perkara ini disentuh oleh 
Yang Berhormat daripada Pendang, daripada Jerai dan sebagainya yang berkaitan 
dengan kemudahan futsal. Sekarang ini kira-kira hampir 2,000 futsal, tetapi di bawah 
bajet yang baru insya-Allah dengan peruntukan sebanyak RM15 juta akan ditambah 
150 lagi futsal. Akan tetapi kalau hendak disamakan futsal ini dengan futsal yang dibuat 
swasta, sudah tentulah tidak termampu kerana kita ingin memperbanyakkan. Dengan 
kos yang lebih rendah, tetapi lebih ramai orang boleh menikmatinya... 

 Tuan Er Teck Hwa [Bakri]: [Bangun] 

 Dato’ Sri Ahmad Shabery Cheek: Silakan. 

 Tuan Er Teck Hwa [Bakri]: Terima kasih Tuan Yang di-Pertua dan terima 
kasih Yang Berhormat Menteri beri satu peluang yang bagus kepada Bakri. Saya 
hendak tanya Yang Berhormat Menteri ialah tentang kolam di Daerah Muar. Saya 
faham bahawa perkara ini terpulang kepada KPKT untuk memohon peruntukan 
daripada Kementerian Belia dan Sukan untuk pemulihan tapak kolam renang tersebut. 
Saya minta Yang Berhormat Menteri menjelaskan, adakah KPKT sudah 
menghantarkan permohonan kepada kementerian dan apakah status seterusnya? 
Terima kasih. 

 Dato’ Sri Ahmad Shabery Cheek: Tuan Yang di-Pertua, sebenarnya 
permohonan itu telah sampai kepada kami daripada pihak berkuasa Muar itu sendiri. 
Perkara ini kita seperti biasa bukan Muar sahaja yang minta, tetapi banyak lagi. Pulau 
Pinang pun ada minta untuk membantu pelbagai kemudahan yang dianggap perlu 
dibantu dan kita percaya bahawa semuanya patut kita berikan keutamaan, tetapi ia 
bergantung dari segi keseluruhan bajet yang ada. Insya-Allah kalau ekonomi kita lebih 
baik, perkara ini akan dapat diberikan perhatian seberapa yang segera.  



Dato' Sri Ahmad Shabery Cheek: Sebentar lagi. Datuk Haji Mohamad bin Haji Aziz [Sri Gading]: Tuan Yang di-Pertua, sebagai orang yang menunggu di Dewan yang mulia ini kalau Yang Berhormat Menteri boleh melayan saya kerana... Dato' Sri Ahmad Shabery Cheek: Yang Berhormat Sri Gading, insya-Allah. Tuan Yang di-Pertua: Yang Berhormat Sri Gading itu yang disebut oleh Menteri tadi. Dato' Sri Ahmad Shabery Cheek: Insya-Allah. Tuan Yang di-Pertua: Dia akan beri laluan pada Yang Berhormat Sri Gading. Dia kata dia akan jawab kepada persoalan ataupun soalan-soalan yang menyoal itu ada dalam Dewan, yang lain secara bertulis. Yang Berhormat Sri Gading itu akan dilayan, insya-Allah. Sila Yang Berhormat Menteri teruskan. Dato' Sri Ahmad Shabery Cheek: Yang Berhormat Lenggong juga hadir sekarang. #2010. Tuan Yang di-Pertua, terima kasih kepada Yang Berhormat Ledang, Yang Berhormat Bakri dan juga Yang Berhormat Lenggong dan Yang Berhormat Silam yang hadir. Saya terus kepada Yang Berhormat Bakri yang secara straight forward, Yang Berhormat Pendang juga hadir. Semua sudah hadir sekarang. Terima kasih kepada keprihatinan Yang Berhormat Bakri tentang soal kolam renang di Muar. Pihak kami telah menerima tentang permohonan daripada pihak yang berkuasa di Muar. Sebenarnya bukan sahaja Muar yang memohon, tetapi banyak lagi kerajaan negeri dan juga kerajaan tempatan yang memohon daripada pihak Kementerian Belia dan Sukan untuk membantu mereka membaiki kemudahan- kemudahan sukan, baik kolam renang, stadium, mini stadium, padang bola dan sebagainya. Semua ini kita bawa kepada EPU dan EPU akan menimbangkan perkara ini untuk dimasukkan di dalam rolling plan keseluruhannya bagi Rancangan Malaysia yang Kesepuluh ini. Jadi, insya-Allah kita akan berusaha. Sebenarnya Yang Berhormat Timbalan Menteri daripada Muar antara yang paling kuat berusaha tetapi beliau bukanlah bersifat pentingkan semestinya Muar dahulu. Banyak lagi perkara yang hendak dibuat. Kalau kita lihat di dalam pembentangan bajet baru-baru ini, penekanan juga diberikan kepada membantu pembinaan infrastruktur sukan di kawasan luar bandar dan perkara ini disentuh oleh Yang Berhormat daripada Pendang, daripada Jerai dan sebagainya yang berkaitan dengan kemudahan futsal. Sekarang ini kira-kira hampir 2,000 futsal, tetapi di bawah bajet yang baru insya-Allah dengan peruntukan sebanyak RM15 juta akan ditambah 150 lagi futsal. Akan tetapi kalau hendak disamakan futsal ini dengan futsal yang dibuat swasta, sudah tentulah tidak termampu kerana kita ingin memperbanyakkan. Dengan kos yang lebih rendah, tetapi lebih ramai orang boleh menikmatinya... Tuan Er Teck Hwa [Bakri]: [Bangun]. Dato' Sri Ahmad Shabery Cheek: Silakan. Tuan Er Teck Hwa [Bakri]: Terima kasih Tuan Yang di-Pertua dan terima kasih Yang Berhormat Menteri beri satu peluang yang bagus kepada Bakri. Saya hendak tanya Yang Berhormat Menteri ialah tentang kolam di Daerah Muar. Saya faham bahawa perkara ini terpulang kepada KPKT untuk memohon peruntukan daripada Kementerian Belia dan Sukan untuk pemulihan tapak kolam renang tersebut. Saya minta Yang Berhormat Menteri menjelaskan, adakah KPKT sudah menghantarkan permohonan kepada kementerian dan apakah status seterusnya? Terima kasih. Dato' Sri Ahmad Shabery Cheek: Tuan Yang di-Pertua, sebenarnya permohonan itu telah sampai kepada kami daripada pihak berkuasa Muar itu sendiri. Perkara ini kita seperti biasa bukan Muar sahaja yang minta, tetapi banyak lagi. Pulau Pinang pun ada minta untuk membantu pelbagai kemudahan yang dianggap perlu dibantu dan kita percaya bahawa semuanya patut kita berikan keutamaan, tetapi ia bergantung dari segi keseluruhan bajet yang ada. Insya-Allah kalau ekonomi kita lebih baik, perkara ini akan dapat diberikan perhatian seberapa yang segera.